NÁVRH
UZNESENIE VLÁDY SLOVENSKEJ REPUBLIKY
č. 
z 

k návrhu „Zhodnotenie systému pripomienkového konania a návrhy na jeho zlepšenie“

Číslo materiálu:	23522/2004/10	
Predkladatelia:	podpredseda vlády a minister spravodlivosti
podpredseda vlády a minister financií	
Vláda
A.	schvaľuje
A.1.	návrh „Zhodnotenie systému pripomienkového konania a návrhy na jeho zlepšenie“ (ďalej len „materiál“);
B.	ukladá
	podpredsedovi vlády a ministrovi spravodlivosti
	vedúcemu úradu vlády
B.1.	predložiť na rokovanie vlády návrh na zmenu Legislatívnych pravidiel vlády SR, ktorým sa s účinnosťou od 1. augusta 2005 zrealizujú zmeny schválené v 4. časti materiálu,  
do 1. mája 2005
B.2.	vypracovať v spolupráci s Kanceláriou Národnej rady SR a predložiť na rokovanie vlády analýzu východísk a praktických možností vytvorenia jednotného informačného systému na sledovanie legislatívneho procesu spolu s časovým harmonogramom a predpokladanými nákladmi na jeho vytvorenie
do 1. júla 2005

	podpredsedovi vlády a ministrovi financií
         ministrovi práce, sociálnych vecí a rodiny
        	ministrovi životného prostredia
	vedúcemu úradu vlády 
B.3.	predložiť na rokovanie vlády jednotnú metodiku na vypracúvanie a posudzovanie Doložky finančných, ekonomických a environmentálnych vplyvov a vplyvov na zamestnanosť v súlade s časťou 5. písm. d) materiálu,
do 1. mája 2005

vedúcemu úradu vlády
B.4.	predložiť na rokovanie vlády návrh na zmenu Smernice na prípravu a predkladanie materiálov na rokovanie vlády SR, ktorým sa s účinnosťou od 1. augusta 2005 zrealizujú zmeny schválené v 4. časti materiálu,  
do 1. mája 2005

ministrom
vedúcim ostatných ústredných orgánov štátnej správy
B.5.	poskytnúť úplnú súčinnosť pri plnení úlohy B.2.

Vykonajú:	ministri
vedúci ostatných ústredných orgánov štátnej správy

Na vedomie:	predseda Národnej rady Slovenskej republiky